Diari Oficial de la Generalitat Valenciana


Sumari del DOGV 7101, del 02-09-2013 (2013/8577)

ACORD de 30 d'agost de 2013, del Consell, pel qual es declara la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Altura per a l'execució del projecte de condicionament de la via verda d'Ojos Negros entre Altura i l'autovia Mudèjar A-23.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7101

Data del DOGV
:   02-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8577


Data del document
:   30-08-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 30 d'agost de 2013, del Consell, pel qual es declara la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Altura per a l'execució del projecte de condicionament de la via verda d'Ojos Negros entre Altura i l'autovia Mudèjar A-23. [2013/8577]  
El Consell, en la reunió del dia 30 d'agost de 2013, va adoptar l'acord següent:   
  
Antecedents de fet  
  
Primer  
En la sessió del Ple de l'Ajuntament d'Altura, de 28 de març de 2012, es va aprovar el projecte de condicionament de la via verda d'Ojos Negros entre Altura i l'autovia Mudèjar A-23.  
  
Segon  
Es va formalitzar l'acta de replantejament del projecte, en la qual s'ha comprovat la realitat geomètrica de les obres i els supòsits bàsics del projecte necessaris per a la seua normal execució, i consta la viabilitat del projecte en el terreny a expropiar.  
  
Tercer  
La relació concreta i individualitzada dels béns i drets objecte d'expropiació es va aprovar inicialment en la sessió extraordinària del Ple de l'Ajuntament d'Altura, de 13 d'agost de 2012, i va ser sotmesa a informació pública durant el termini reglamentari de 15 dies per mitjà d'un anunci publicat en el Butlletí Oficial de la Província de Castelló número 137, de 15 de novembre de 2012, es va exposar, a més, al tauler d'anuncis municipal i es va dur a terme la notificació individualitzada a la persona interessada, en compliment d'allò que s'ha preceptuat en els articles 18 a 21 de la Llei d'Expropiació Forçosa, articles 17 i 18 del reglament i article 86 de la Llei 30/1992, de 26 de novembre. S'hi va formular una al·legació per part de la SAT Gomar 4648, que va ser resolta en la sessió ordinària del Ple de l'Ajuntament, de 26 de març de 2013.   
  
Quart  
Per mitjà de sessió extraordinària del Ple de l'Ajuntament, de 26 de març de 2013, es va resoldre l'aprovació definitiva de la relació dels béns i drets afectats per l'expropiació forçosa per a l'execució del projecte a què es fa referència.  
  
Quint  
La sol·licitud d'urgent ocupació dels béns i drets afectats per l'expropiació es va formular en la sessió extraordinària del Ple de l'Ajuntament, de 13 d'agost de 2012, fonamentada en les raons següents, de conformitat amb l'informe emés pels servicis tècnics municipals:  
  
«En els últims anys, l'augment de la circulació de vehicles de motor i l'augment de vianants i ciclistes per l'esmentat tram hi fan necessària una urgent actuació i evitar així greus problemes de seguretat viària en la zona. A més del perill quant a seguretat viària, la pols que alcen els vehicles de motor al seu pas per la via verda fa insuportable la circulació dels vianants per eixe tram.  
La seguretat viària de la zona, que cada dia i sobretot en els mesos de maig a octubre, que és quan augmenta la circulació de vianants i ciclistes per la via verda, suposa un problema important i urgent, amb el vial que es pretén construir quedarà pràcticament solucionada».  
  
  
Sext  
Consta en l'expedient la retenció de crèdit segons el que establix l'article 52.1 de la Llei d'Expropiació Forçosa.  
  
  
Fonaments de dret  
  
I. L'Ajuntament d'Altura té capacitat jurídica per a acordar l'expropiació dels béns afectats un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
II. L'article 94 del Text Refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis que hi ha als efectes d'efectuar-ne l'expropiació forçosa».  
  
III. L'article 52 de la Llei d'Expropiació Forçosa, i concordants del reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, ve justificada en el quint antecedent de fet.  
V. D'acord amb l'annex I, apartat B.4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'urgent ocupació dels béns afectats per expropiacions forçoses en expedients instruïts per les corporacions locals. La competència per a formular la dita declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
VI. L'acord que declare la urgent ocupació dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar possibles errors que s'hagen patit al detallar els béns afectats per la urgent ocupació.  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del conseller de Presidència i Agricultura, Pesca, Alimentació i Aigua, el Consell  
  
  
ACORDA  
  
Declarar la urgent ocupació dels béns i drets que a continuació s'indiquen, afectats per l'expedient expropiatori instruït per l'Ajuntament d'Altura per a l'execució del projecte de condicionament de la via verda d'Ojos Negros entre Altura i l'autovia Mudèjar A-23.  
  
Contra el present acord, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades, per ser titulars de béns i drets pel procediment d'expropiació forçosa, podran interposar els recursos següents:  
1. Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
2. Potestativament, recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
En el cas de l'Administració local promotora del procediment, a l'empara del que establix l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anul·le o es revoque el present acord. El requeriment s'entendrà rebutjat si, dins del mes següent a la seua recepció, no s'obtinguera contestació.   
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 30 d'agost de 2013  
  
El vicepresident i secretari del Consell,  
JOSÉ CÍSCAR BOLUFER.